Cuneiform Tablet Kt 92/k 392 (AKT 11a 158)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
72.5 GÚ URUDU ma-sí-um 5 li-me-e 5 me-at URUDU ší-ku-um 2 me-at 58 TÚG ŠÀ.BA 72 TÚG SIG₅ 5 ANŠE ṣa-lá-mu-ú i li-bi ili₅-mì-tí 4 ma-na KÙ.BABBAR i li-bi₄ a-šùr-e-nam 1 {TÚG}a-bar-ni-um i-ṣú-ur-tum ša 6 li-me-e ša É.GAL-lim 12 TÚG SIG₅ ša ik-ri-bi a-na a-šùr-DU₁₀ DUMU a-šùr-i-mì-tí a-dí-in-ma a-na pu-ru-uš-ḫa-tim ṭup-pu-um ú-šé-bi₄-il₅ ṭup-pu-um ša 3 ma-na KÙ.BABBAR šu-ma-li-bi₄-a-šùr ú-ṣur-ša-a-šùr ù ḫu-na-ni-a ḫa-bu-lu-ni-ma šu-mì aḫ-ša-lim lá-áp-tù ṭup-pu-um ša 3.33333 ma-na KÙ.BABBAR ša šu-ma-li-bi₄-a-šùr ḫa-bu-lu-ni-ma a-na-ku ú LUGAL-sú-en₆ qá-ta-tù-ni-ma šu-mì ma-num-ba-lúm-a-šùr lá-áp-tù KÙ.BABBAR ša ṭup-pé-e ki-lá-le-en₆ i-a-um mì-ma a-nim a-na ša ki-ma i-a-tí ma-num-ba-lúm-a-šùr aḫ-ša-lim {d}en-LÍL-ba-ni ù ili₅-mì-tí e-zi-ib i-na URUDU ší-ki-im 6 me-at 6 ma-na URUDU ša šu-IŠTAR DUMU ì-lí-iš-tí-kál <gap> 1 me-at 95 ma-na URUDU ší-kam ki-ib-sà-at sà-li-mì-im ša É.GAL-lim ik-bu-sú-ni-a-tí-ni É kà-ri-im a-lá-qé i-ší-im AN.NA ša be-lúm-ba-ni 0.33333 ma-na LÁ 3.33333 GÍN KÙ.BABBAR qá-tí a-na ili₅-mì-tí e-zi-ib-ma 90 ma-na URUDU ší-kam É kà-ri-im i-lá-qé i-na 3 li-me-e URUDU ša kà-ri-im kà-ni-iš ša a-na i-ṣú-ur-tim ša É kà-ri-im ṭá-ḫu-ú 2 me-at 72 ma-na 15 GÍN URUDU ší-kam a-lá-qé ŠÀ.BA 3 ma-na LÁ 3.33333 GÍN KÙ.BABBAR a-na kà-ri-im ḫa-bu-lá-ku i-na KÙ.BABBAR-pí-a i-ša-qú-lu 51 GÚ 20 ma-na URUDU ma-sí-a-am 5 GÚ 1 ma-na AN.NA 18 TÚG.ḪI-tí ta-ar-dí-ú-tum 16 TÚG SIG₅ ša ig-ri-a mì-ma a-nim ša DAM.GÀR-ri a-na a-šùr-GAL ù sú-en₆-SIG₅ a-dí-in a-ḫa-ma 2 me-at LÁ 3 ma-na URUDU ší-ku-um 25 ma-na URUDU SIG₅ 2 GÍN KÙ.KI ša ṣú-ḫa-ri-im mì-ma a-nim i li-bi₄ a-šùr-GAL IGI a-šùr-ba-ni DUMU ku-ta-a IGI be-lúm-ba-ni DUMU a-šùr-be-el-a-wa-tí-im IGI {d}en-LÍL-ba-ni DUMU a-šùr-ma-lik IGI LUGAL-sú-en₆ DUMU a-šùr-i-mì-tí 1.5 ma-na ḫu-sà-ra-am ku-nu-ki-a a-na ì-lí-mì-tí i-ku-pì-a DUB.SAR na-ší IGI a-šur-ba-ni DUMU a-de₈-e-a IGI la-qé-ep DUMU PÚZUR.SA.TU-e 3.5 GÍN KÙ.BABBAR KI sú-en₆-SIG₅ DUMU en-um-a-šur a-lá-nu-um ú-šé-ba-lam i-dí-sú-en₆ DUMU i-na-sú-en₆ IGI ZU-na-da ú šu-IŠTAR DUMU en-na-sú-en₆ aṣ-ba-sú-ma um-ma šu-ut-ma 1 GÚ 16 ma-na AN.NA ša LUGAL-sú-en₆ ú ili₅-mì-tí a-ṣé-ri-a ú a-ṣé-er a-šur-GAL a-na ša-lá-tù-ar ú-šé-bi-lu-ú ku-nu-ki ša a-lim{ki} ap-ṭur₄-ma a-na a-šur-GAL ú-sà-ni-iq-šu-ma 1 ma-na 5 GÍN AN.NA i-dí-in